บริษัท ขนส่ง จำกัด เผยปริมาณผู้โดยสารยังเดินทางปกติ ส่วนใหญ่เป็นแรงงานต่างชาติ พร้อมขอความร่วมมือไม่จำเป็นขอให้งดเดินทาง
บริษัท ขนส่ง จำกัด เผยปริมาณผู้โดยสารยังเดินทางปกติ ส่วนใหญ่เป็นแรงงานต่างชาติ พร้อมขอความร่วมมือไม่จำเป็นขอให้งดเดินทางนายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จำกัด หรือ บขส. เปิดเผยว่า ขณะนี้กระแสการเดินทางของผู้โดยสารที่เดินทางกลับภูมิลำเนาในเส้นทางภาคเหนือและภาคตะวันออกเฉียงเหนือ ที่สถานีขนส่งผู้โดยสารกรุงเทพ หรือจตุจักรมีจำนวนปกติ ส่วนใหญ่เป็นแรงงานต่างชาติที่มาซื้อตั๋วเดินทางกลับในเส้นทาง เช่น แม่สอด , มุกดาหาร ,นครพนม และอุบลราชธานี เป็นต้น ทำให้เส้นทางดังกล่าวมีผู้โดยสารเดินทางเพิ่มขึ้น ส่วนเส้นทางอื่นการเดินทางปกติ ขณะเดียวกัน บขส. ได้สั่งเพิ่มมาตรการความเข้มงวด เรื่องการทำความสะอาดภายในบริเวณสถานีขนส่งผู้โดยสาร โดยเฉพาะที่สถานีขนส่งผู้โดยสารกรุงเทพ ทั้ง 3 แห่ง จตุจักร , เอกมัย ,ถนนบรมราชชนนี เพื่อป้องกันการระบาดของโรค COVID – 19 โดยเพิ่มความถี่ในการทำความสะอาดและฆ่าเชื้อโรค ที่มีการสัมผัสบ่อยครั้ง พร้อม ติดตั้งจุดให้บริการ เจลแอลกอฮอล์ฆ่าเชื้อโรค ภายในสถานีและที่ทำการของ บขส.ทุกแห่ง รวมทั้งขอความร่วมมือไปยังผู้ประกอบการรถร่วมฯ และรถตู้โดยสาร ทำความสะอาดรถโดยสาร และดูแลสุขอนามัยของพนักงานประจำรถด้วยอย่างไรก็ดี บขส.ขอความร่วมมือผู้โดยสาร ที่เดินทางโดยรถโดยสารสาธารณะควรจัดเตรียมหน้ากากอนามัยและแอลกอฮอล์เจล เพื่อใช้ในการเดินทาง หากมีอาการป่วยระหว่างเดินทาง หรือพบผู้ร่วมทางมีอาการไอ จาม ผิดปกติ ให้แจ้งพนักงานทันที ให้ล้างมือฟอกสบู่ หรือด้วยแอลกอฮอล์เจลล้างมือบ่อยๆ เมื่อต้องหยิบจับสิ่งของต่างๆ ในสถานีขนส่ง หากไม่มีความจำเป็น ขอให้งดเดินทาง เพื่อลดความแออัดภายในสถานีขนส่ง และขอให้ผู้โดยสารเว้น ระยะห่างระหว่างบุคคลในการเข้าใช้บริการสถานีขนส่ง